Վիեննայի բանակցությունները քաղաքական իմաստով ամրագրեցին Բաքվի ժամանակավոր մարտավարական պարտությունը։ Նախ՝ Բաքուն կորցրեց բանակցային գործընթացը տապալելու, շանտաժային քաղաքականությունը շարունակելու իր խաղաքարտերը։ Հիմա Ալիևը ստիպված է համանախագահների միասնական ճնշման տակ նստել բանակցությունների սեղանի շուրջ։ Երկրորդ՝ Վիեննայի հանդիպման նախօրեին Ադրբեջանի ԱԳՆ-ն հայտարարել էր, թե հրադադարի ռեժիմի պահպանման և հետաքննության մեխանիզմների ներդրմանը կհամաձայնի միայն «օկուպացված տարածքներից» հայկական ուժերի դուրս բերումից հետո։ Սակայն Վիեննայում Ալիևը ստիպված եղավ համակերպվել, առանց այդ պայմանի, հրադադարի ռեժիմը պահպանելու մեխանիզմների ներդրմանը։